**«Мүлiктi жария ету туралы» жеке тұлғаларға**

**Барлық тұрғындар назарына!!!**

«Қазақстан Республикасының азаматтарына, оралмандарға және Қазақстан Республикасында тұруға ықтиярхаты бар адамдарға олардың мүлікті жария етуіне байланысты рақымшылық жасау туралы» Заңы. Қазақстанда №213-V 30.06.2014 жылы бекітілді.

Барлық тұрғындар, Қазақстан Республикасы аумағының шегінен тыс жерлерде тұрған жылжымайтын мүліктері бойынша 31 желтоқсан 2015 жылға дейін жария етуге мүмкіндігі бар.

Бұл акцияда жария етілетін мүліктің тізімі нақты жазылған.

Бұған жатқызылатындар:

* ақша
* бағалы қағаздар
* заңды тұлғалардың капиталдық ережелері
* жылжымайтын мүлік, ғимарат, Қазақстан территориясында орналасқан, құрылыс нормасына және ережесіне сәйкес келетін, сонымен қатар Қазақстан республикасы территориясынан тыс жерлерде, орналасқан жылжымайтын мүліктер.

Мемлекеттік кірістер басқармасында жария етілетін мүлік Қазақстан Республикасы аумағының шегінен тыс жерлерде тұрған жылжымайтын мүліктер.

Жария ету субъектілері аумақтық бөлімшелерге мынадай құжаттарды табыс етеді:

* екi данада мүлiктi жария етудi өткiзуге арналған өтiнiш;
* өтінішті берген кезде түпнұсқасын көрсете отырып жеке басын куәландыратын құжаттың көшiрмесі;
* сонымен қатар Қазақстан Республикасы аумағының шегiнен тыс жерлерде тұрған жылжымайтын мүлiк және шет мемлекетте тіркелген заңды тұлғалардағы қатысу үлесі бойынша – осындай мүлiкке құқық белгiлейтiн құжаттың нотариат куәландырған көшiрмесiн;
* эмитенттерi шет мемлекетте тіркелген бағалы қағаздар бойынша – бағалы қағаздар бойынша құқықтарды есепке алудың тиiстi жүйесiндегi жеке шоттан үзiндi көшірменi не резидентi бағалы қағаздардың эмитентi болып табылатын мемлекеттiң заңнамасында белгіленген, осы бағалы қағаздарға меншiк құқығын растайтын өзге де құжатты;

 Бұл кезде Қазақстан Республикасы аумағының шегiнен тыс жерлерде тұрған мүліктің сатып алу құнының немесе бағалау құнының он пайызы мөлшерінде 206110 бюджеттік классификациялық кодына төленеді.

 Мүліктің сатып алу құнын растайтын құжат немесе мүлік бағаланған құны.

 Мүлiк бойынша алым мүлiктi жария етуге құжаттарды тапсырғанға дейін төленеді.

 Бұл ретте, егер мүліктің құны шетел валютасында көрсетілсе, онда мұндай құн Қазақстан Республикасының ұлттық валютасы – теңгемен, өтініш берілген күнге Қазақстан Республикасының Ұлттық Банкі белгілеген ресми бағам бойынша қайта есептеледі;

 Алымды төлегенін растайтын құжатты ұсынады.

Шетел тілінде ресімделген құжаттар нотариат куәландырған қазақ немесе орыс тіліндегі аудармасымен қоса ұсынылуы тиіс.

Дүйсенбі жұма күндері аралығында сағат 9:00 ден 18:30 дейін Ақтөбе қаласы бойынша мемлекеттік кірістер басқармасында құжаттарды қабылдайды.

 Сонымен қатар, өтінішті комиссия, мемлекеттік кірістер басқармасы өтініш берілген күннен бастап күнтізбелік отыз күн ішінде қарайды.

 Мүлiк (ақшадан басқа) комиссияның, мемлекеттік кірістер басқармасы жария ету туралы шешім шығарған күнінен бастап жария етілдi деп есептеледі.

 Осы Заңда белгiленген құжаттардың толық емес топтамасы ұсынылған кезде, ұсынылған құжаттарда өшiрiп тазалау мен түзетулер болған жағыдайда, құжаттар Қазақстан Республикасы заңнамасының осындай құжаттарға қойылатын талаптарына сәйкес келмеген жағдайларда қайтарылуға жатады.

 Мүлiктi жария етуге ұсынылған құжаттарды қайтаруға негiз болған себептердi жойған кезде адам осы Заңда белгiленген мүлiктi жария ету мерзiмі iшiнде қайтадан өтiнiш беруге құқылы.

      Комиссияның, мемлекеттік кірістер басқармасының шешімдеріне, сондай-ақ мүлiктi жария етуді өткізу кезіндегі өзге де әрекеттерге (әрекетсіздікке) Қазақстан Республикасының заңдарында көзделген тәртіппен сотқа шағым жасалуы мүмкін.